open-index/open-wikipedia-markdown huggingface dataset:
Monitor

**Monitor** boleh merujuk kepada:

### Komputer
* Monitor kod mesin, perisian yang membenarkan pengguna melihat atau menukarkan lokasi ingatan pada komputer;
* Monitor komputer, peranti untuk memaparkan imej atau simbol yang dijanakan oleh komputer;
* Monitor Mesin Maya, perisian yang memayakan pelantar perkakasan komputer dan membenarkan imej sistem berbilang dikendalikan secara serentak;
* Monitor (penyegerakan), pendekatan untuk menyegerakkan dua atau lebih tugas komputer yang menggunakan sumber kongsi.

### Kegunaan audio-video
* Monitor pentas, pembesar suara yang menghadap ke belakang di atas pentas sewaktu persembahan muzik;
* Monitor studio (juga dikenali sebagai "monitor rujukan"), pembesar suara yang direka bentuk untuk penggunaan pengeluaran audio;
* Monitor video, peranti yang memaparkan output daripada peranti penjanaan video.

### Kegunaan perubatan
* Monitor jantung, peranti elektronik untuk mengukur kadar denyut jantung;
* Monitor oksigen, peranti elektronik untuk mengukur jumlah oksigen di dalam darah;
* Monitor perubatan, peranti perubatan automatik untuk menderia dan memaparkan tanda penting seseorang pesakit.

### Kapal perang
* Monitor (kapal perang), kapal perang yang kecil, dengan satu atau lebih senjata api yang besar;
* USS ''Monitor'', kapal perang Tentera Laut Amerika Syarikat yang digunakan semasa Perang Saudara Amerika;
* USS Monitor (LSV-5), kapal pendaratan kenderaan Tentera Laut Amerika Syarikat.

### Syarikat, media dan hiburan
* Monitor, syarikat perisian pengurusan projek
* Monitor (akhbar Poland) pada abad ke-18
* Monitor Group, syarikat perundingan pengurusan
* Monitor (komik), watak komik DC 
* Monitor (majalah), majalah yang diterbitkan oleh Podgorica, Montenegro
* ''Monitor'', rancangan Radio NBC yang disiarkan dari 1955 hingga 1975
* Monitor (TV BBC)

### Nama tempat
* Loope, California, dahulunya Monitor
* Monitor, Indiana, bandar di Amerika Syarikat
* Monitor, Oregon, komuniti tak diperbadankan di Amerika Syarikat

### Lain-lain
* Monitor (NHS), agensi kerajaan United Kingdom yang juga dikenali sebagai *Independent Regulator for NHS Foundation Trusts*

## Lihat juga
* The Monitor
* The Monitors
Yo soy Betty, la fea

**Yo soy Betty, la Fea** (Saya Betty, yang hodoh) merupakan sebuah telenovela popular yang difilemkan di Colombia dan diterbitkan oleh rangkaian Colombia iaitu Radio Cadena Nacional.

Kisah ini menceritakan watak utama, Beatriz Pinzón Solano, sebagai wanita yang pintar tetapi tidak menarik yang bekerja di sebuah syarikat perekaan fesyen. Dia menghadapi banyak dugaan dari masyarakat sekeliling dan tekanan dari semua perkara tetapi semuanya berubah apabila dia mula dinaikkan pangkat dan menyedari akan golongan yang digaulinya menginginkan dia menjadi seorang wanita yang lebih daripada apa yang dia miliki.

Rancangan ini terkenal dan telah disiarkan ke seluruh dunia. Kejayaannya telah melahirkan sekuel yang tidak berapa berjaya iaitu Ecomoda yang juga difilemkan di Colombia, dan diterbitkan oleh RCN dan Univisión. 

:**Kata Tag**: *El Mundo se enamorará de ella* (Dunia akan jatuh cinta kepadanya)

## Lihat juga
* Ugly Betty - bikinan semula siri ini dalam bahasa Inggeris di Amerika Syarikat oleh ABC
Pembiakan aseks

**Pembiakan aseks** (juga digelarkan ***agamogenesis***) merupakan sejenis pembiakan yang tidak melibatkan meiosis, pembentukan gamet, atau pensenyawaan. Dalam istilah orang biasa, terdapatnya hanya satu "induk" yang terlibat. Jenis pembiakan ini adalah biasa di kalangan organisma-organisma yang mudah seperti ameba dan organisma-organism sel tunggal, walapun kebanyakan tumbuhan juga membiak secara aseks (sila lihat pembiakan tampang).

Oleh sebab itu tidak memerlukan penyertaan jantan dan betina, pembiakan aseks berlaku dengan lebih cepat berbanding pembiakan seks dan memerlukan tenaga yang tidak begitu banyak. Tambahan pula, pembiakan aseks menghasilkan replika induk yang tepat kerana tiadanya penggabungan semula genetik. Dari sudut pandangan evolusi, seseorang boleh mengatakan bahawa pembiakan aseks adalah lebih rendah kerana ia menyekat potensi untuk perubahan. Bagaimanapun, kemungkinan untuk mutasi ataupun kerumitan lain yang boleh disebabkan oleh pencampuran gen nyata sekali dikurangkan.

Banyak, walaupun bukan semua, organisma sel tunggal membiak aseks melalui belahan dedua. beberapa organisma sel tunggal bergantung kepada satu atau lebih organisma perumah untuk membiak, tetapi betul-betul membahagikan menjadi dua organisma. Siliat yang membiak melalui kedua-dua cara seks dan aseks merupakan kekecualian. Kesemua prokariot (kebanyakannya merupakan organisma sel tunggal) membiak secara aseks.

Terdapatnya tiga jenis pembiakan aseks yang digunakan oleh tumbuhan: penjanaan semula, pembiakan tampang, dan pembentukan spora. Pembentukan spora menghasilkan sel pembiakan (spora) yang mengandungi DNA dan yang berkembang menjadi organisma baru selepas penyebaran. Kaedah pembiakan ini dapat dijumpai di pakis, dan melibatkan sporogenesis tanpa meiosis. Oleh sebab itu, bilangan kromosom dalam sel spora adalah sama sahaja dengan induk yang menghasilkan spora itu.

## Contoh pembiakan aseks dalam organisma bertahap tinggi

Lebah *Apis mellifera capensis* kekadang membiak asek melalui proses yang digelarkan thelytoky.

Kembar seiras merupakan sejenis pembiakan aseks dalam manusia.

## Rujukan
* Graham, L., J. Graham, & L. Wilcox. 2003. *Biologi Tumbuhan*. Pearson Education, Inc., Upper Saddle River, N.J.: pp. 258-259. 
* Pembiakan asek oleh Ensiklopedia Tiscali
* Protozoa Usus

## Lihat juga
* Penjanaan penyelangan
* Pengkonjugatan bakteria
* Pembiakan
* Seks
Anakin Skywalker

**Anakin Skywalker** ialah watak fiksyen dalam alam semesta *[[Star Wars]]*. Dalam trilogi bahagian pertama ''Star Wars'', Anakin ialah Padawan Jedi yang kemudian menjadi Satria Jedi. Sebagaimana yang didedahkan dalam *[[Empayar Menyerang Balas]]* dan *[[Pengembalian Jedi]]*, dia bapa kepada Luke Skywalker (Mark Hamill) dan Leia Organa (Carrie Fisher). 

Dalam *[[Episod III Star Wars: Balas Dendam Sith]]*, selepas dia jatuh pada sebelah gelap Kuasa, nama Anakin dikenali sebagai Darth Vader, suatu nama Sith. Dalam *[[Episod IV Star Wars: Harapan Baru]]* dan *[[Episod V: Star Wars: Empayar Menyerang Balas]]*, Anakin (sebagai Vader) ialah watak jahat utama dan ikonik. Akhirnya, beliau menjadi pahlawan tragik moden yang beralih ke sebelah gelap apabila dikuasai oleh ketakutan terhadap kerugian, serta oleh megah diri, dan komplot Palpatine (Ian McDiarmid). Palpatine ialah watak jahat utama dalam siri ini yang akhirnya memanipulasikan perasaan Anakin yang bersikap seperti seorang ayah terhadapnya, dan menjadikan Anakin sebagai Darth Vader yang jahat.
Separuh hayat

**Separuh hayat** bagi sesuatu kuantiti yang tertakluk kepada pereputan secara eksponen adalah masa yang diperlukan bagi kuantiti tersebut untuk menyusut sebanyak setengah daripada nilai asalnya. Konsep ini berasal daripada kajian dalam reputan radioaktif, tetapi kini juga digunakan dalam bidang-bidang lain.

Jadual di sebelah kanan menunjukkan susutan kuantiti dari segi tempoh separuh hayat yang telah berlalu.

## Terbitan
Kuantiti yang tertakluk kepada pereputan eksponen biasanya dilambangkan dengan simbol *N*. (Konvensyen ini mencadangkan bahawa kuantiti ini adalah *nombor* (jumlah) butiran diskret. Penerangan ini adalah sah dalam kebanyakan hal, tetapi tidak semua kes adalah diskret). Jika kuantiti ini dilambangkan dengan simbol *N*, nilai *N* pada suatu-suatu masa *t* akan mematuhi rumus berikut:
 
:N(t) = N_0 e^{-\lambda t} \,

iaitu

* **<math>N_0</math>** adalah nilai awal *N* (semasa *t=0*)
* **λ** adalah pemalar positif (*[[pemalar reput]]*).

Apabila *t=0*, eksponen akan bersamaan dengan 1, dan *N(t)* adalah sama dengan N_0. Apabila *t* semakin mendekati infiniti, eksponen mendekati sifar. 

Pada masa tertentu, akan terdapatnya masa t_{1/2} \, di mana:

:N(t_{1/2}) = N_0\cdot\frac{1}{2} 

Menggantikan masuk ke dalam rumus di atas, kita memperoleh:

:N_0\cdot\frac{1}{2} = N_0 e^{-\lambda t_{1/2}} \,

:e^{-\lambda t_{1/2}} = \frac{1}{2} \,

:- \lambda t_{1/2} = \ln \frac{1}{2} = - \ln{2} \,

:t_{1/2} = \frac{\ln 2}{\lambda} \,

Maka separuh hayat adalah 69.3% daripada min masa hayat.

## Contoh
Pemalar am λ boleh mewakili banyak kuantiti fizikal tertentu yang berbeza, bergantung kepada proses apa yang diterangkan. Untuk satu senarai yang lengkap bagi proses-proses yang diterangkan oleh separuh hayat, lihat pereputan eksponen.

* Dalam sesebuah litar RC atau litar RL, λ adalah salingan bagi pemalar masa litar, τ. Untuk litar-litar RC dan RL mudah, λ masing-masingnya bersamaan dengan RC atau L/R.
* Dalam tindak balas kimia tertib pertama, λ adalah pemalar kadar tindak balas.

## Pereputan dalam dua atau lebih proses
Beberapa jenis kuantiti boleh mereput melalui dua proses sekaligus (lihat pereputan eksponen#pereputan dalam dua atau lebih proses). Menggunakan cara yang sama seperti dalam bab sebelumnya, kita boleh menghitung jumlah separuh hayat yang baru T_{1/2} dan akan mendapati bahawa:

:T_{1/2} = \frac{\ln 2}{\lambda _1 + \lambda _2} \,

atau mengungkap dalam sebutan kedua-dua separuh hayat

:T_{1/2} = \frac{t _1 t _2}{t _1 + t_2} \,

di mana t _1 adalah separuh hayat bagi proses pertama, manakala t _2 pula adalah separuh hayat bagi proses kedua.

## Farmakologi
Dalam farmakologi, terdapat beberapa kaedah penghitungan separuh hayat drug. Dua separuh hayat yang lazim adalah separuh hayat alfa dan separuh hayat beta.

Separuh hayat alfa menghitung kadar pengedaran drug dalam bahan kajian. Ia juga berkaitan dengan isipadu pengedaran.

Separuh hayat beta menghitung kadar penyingkiran drug daripada bahan kajian, yang hampir serupa dengan kadar pembersihan (dalam bidang perubatan).

## Pautan luar
* System Dynamics - Time Constants
Monorel Jakarta

**Jakarta Eco Transport Monorail** atau **Monorel Jakarta** () ialah projek rangkaian monorel yang telah dibatalkan di Jakarta, ibu negara bagi Indonesia. Jika ia tidak dibatalkan, ia akan mempunyai dua laluan perkhidmatan dan memiliki panjang .

Projek ini mempunyai sejarah yang kacau-bilau. Pertama kali dianugerahkan pada tahun 2003, kontrak menukar pemilik tiga kali pada tahun 2005, sebelum ditinggalkan dengan beberapa tiang yang dibina pada tahun 2008. Projek ini dihidupkan semula pada bulan Februari 2013, tetapi dibatalkan lagi pada tahun 2015 kerana masalah kewangan dan pertikaian undang-undang. Gabenor Jakarta, Basuki Tjahaja Purnama atau dikenali sebagai "Ahok" mengesahkan pada bulan September 2015 bahawa projek *Jakarta Monorail* tidak akan dilanjutkan.

## Rujukan


## Pautan luar
*  Laman web rasmi
Anafora

**Anafora** (daripada Greek *ἀναφορά*, "bawa kembali") ialah sejenis pengulangan kata dalam penulisan kreatif. Pengulangan ini bertumpu pada awal baris atau rangkap. Contoh:
: Pisang emas dibawa belayar,
: Masak sebiji di atas peti;
: **Hutang** emas boleh di bayar,
: **Hutang** budi dibawa mati.
::&mdash; serangkap pantun

:**''Ein** Volk, **ein** Reich, **ein** Führer!* (*'Satu** orang, **satu** empayar, **satu''' pemimpin!)
::&mdash; (Adolf Hitler)
Astana Raja

**Astana Raja** (sebutan dalam loghat tempatan: *Stanoghajo*; Jawi: استن راج), kadang-kadang dieja sebagai **Istana Raja**, merupakan sebuah perkampungan di Daerah Rembau, Negeri Sembilan, Malaysia.Kampung ini terletak di tebing timur Sungai Rembau, anak sungai terbesar Sungai Linggi.

Ia terletak kira-kira  ke tenggara Bandar Rembau.

## Sejarah

Astana Raja merupakan sebuah kampung yang mempunyai nilai sejarah yang signifikan, di mana ia adalah tempat persemayaman pertama Almarhum Raja Melewar, Yamtuan Besar pertama Negeri Sembilan, sejurus ditabalkan di Kampung Penajis yang terletak tidak jauh dari sini. Tambahan pula, di Astana Raja juga baginda disemadikan. Pada masa kini, Muzium Rembau, iaitu replika istana Raja Melewar telah dibina sebagai tarikan pelancong yang bertandang. 

*Postville Express*, sebuah pesawat pengebom B-29 Superfortress era Perang Dunia Kedua milik Angkatan Udara Tentera Darat Amerika Syarikat (USAAF) dilaporkan telah terhempas di sekitar Astana Raja pada 11 Januari 1945 akibat ditembak pesawat  Jepun semasa dalam perjalanan pulang ke Pangkalan Udara Kharagpur, India selepas menjayakan misi pengeboman ke atas Limbungan Kering King George VI, Pangkalan Tentera Laut Sembawang, Singapura yang ditawan Jepun dalam kancah . Nahas itu mengorbankan tiga anggota kru, dengan lapan lagi terselamat. Separuh daripada anggota kru yang terselamat dari nahas tersebut kemudiannya berada di bawah tawanan Jepun, manakala yang lain diselamatkan oleh penduduk tempatan. Kejadian ini mendahului tragedi *Snake*, sebuah pesawat pengebom  milik Tentera Udara Diraja British (RAF) yang terhempas di hutan belantara sekitar Gunung Telapak Buruk 7 bulan kemudian.

## Pengangkutan
Astana Raja terletak di tengah-tengah Laluan Negeri N12 yang menghubungkannya ke Kota di timur dan Lubok China di barat. Selain itu, kampung ini juga dihubungkan ke Chengkau dan Bandar Rembau di utara melalui Laluan Negeri N11 dan ke Kendong dan Tampin di selatan melalui Laluan Negeri N106. Ketiga-tiga laluan ini bertemu di sebuah bulatan.

## Rujukan
Penghulu Naam

**Penghulu Na'am** atau gelarannya Dato’ Lela Putra Setiawan, Dato’ Na’am bin Baginda Maharaja Khatib Akhir Haji Salleh, Penghulu Ulu Muar  ialah seorang pemimpin masyarakat pra-merdeka di Negeri Sembilan, Tanah Melayu (kini Malaysia). Beliau ialah penghulu luak Ulu Muar yang pertama . Beliau merupakan bapa mertua kepada Yamtuan Besar Negeri Sembilan yang pertama, Raja Melewar dan juga bapa mertua kepada wakil raja Pagar Ruyung, bernama Raja Kasah (atau Raja Katib). Puteri beliau, Warna Emas telah dikahwinkan dengan Raja Katib manakala Cik Seni (atau Sani) telah berkahwin dengan Raja Melewar.

## Keluarga
Bapa Na'am bernama Baginda Maharaja Khatib Akhir Haji Salleh, merupakan ketua orang Minangkabau di Seri Menanti, dari suku Seri Lemak Pahang. Ibunya bernama Tengkis atau dikenali dengan 'Senduk Emas'. Tengkis ialah puteri kepada Penghulu Luak Ineh yang kedua bernama Dato' Bayan. Perkahwinan Khatib Akhir dan Tengkis telah menjalinkan hubungan kekeluargaan di antara Luak Ineh dan Seri Menanti. Tengkis dikatakan orang pertama yang memeluk agama Islam dan mengembangkannya di Luak Ineh pada waktu itu .

## Rujukan
BATF

**BATF** atau ATF ialah singkatan bahasa Inggeris untuk "Biro Alkohol, Tembakau, Senjata Api dan Letupan" (*Bureau of Alcohol, Tobacco, Firearms and Explosives*). Ditubuhkan pada tahun 1972 ia pada awalnya berada di bawah Jabatan Perbendaharaan AS. Tetapi selepas 2002, unit penguatkuasaan ini kini berada di bawah Jabatan Kehakiman Amerika Syarikat. ATF merupakan sebuah badan penguatkuasa persekutuan yang bekerja rapat dengan agensi-agensi lain untuk membenteras sebarang jenayah yang berkenaan dengan alkohol, tembakau, senjata api, letupan dan arson.

Ibu pejabat ATF terletak di Washington, walaupun kebanyakan kakitangannya serta operasinya adalah tersebar diseluruh Amerika Syarikat, termasuk juga di beberapa negara di seberang laut. ATF terkenal dengan makmalnya yang dikhaskan untuk penyiasatan pelbagai jenis jenayah dari pembuatan alkohol sehinggalah bahan letupan.

## Pertubuhan
### Sejarah
Agensi ini telah ditubuhkan pada 1 Julai 1972 dan ia berasal dari salah satu unit di dalam Khidmat Hasil Dalam Negeri *Internal Revenue Service*. Pada awal 1930an unit ini hanya terlibat dalam kawalan alkohol melalui *Alcohol Tax Unit (ATU)*. Sewaktu era ini jenayah *organized crime* semakin menjadi-jadi di AS. Oleh itu senjata telah dijadikan bahan kawalan di bawah Akta *National Firearms Act 1934*, diikuti pula empat tahun kemudian dengan Akta *Federal Firearms Act*. Pada 1942 tugas penguatkuasaan "Program Senjata" telah diserahkan kepada ATU. Manakala pada tahun 1952, kuasa pungutan cukai untuk senjata dan tembakau telah diberi kepada ATU. Pada 1968 dengan terlulusnya Akta *Gun Control Act*, makmal ATU telah diberi kuasa untuk menyiasat jenayah yamg melibatkan senjata dan bahan letupan.

Pada 1 Julai 1972 dibawah Orde No. 120-1 (pada asalnya No. 221),Jabatan Perbendaharaan, ATF secara rasminya telah dipisahkan daripada IRS dan menjadi agensi persekutuaan baru di bawah Jabatan Perbendaharaan AS. Semasa tahun 70an, ATF telah membuktikan kejayaanya untuk menyiasat kes-kes *arson* atau kebakaran. Pada 1982 selepas Akta *Anti-Arson Act 1982*, Kongres telah menyatakan bahawa *arson* ialah jenayah persekutuan, dan ini memberi tanggungjawab yang baru kepada ATF untuk menyiasat kebakaran komersial diseluruh negara.

Selama beberapa dekad, ATF telah menjadi sebuah badan yang berkuasa di AS. Selain mempunyai kuasa eksekutif iaitu sebagai badan penguatkuasaan, ia mempunyai kuasa untuk mengutip pelbagai jenis cukai. Beberapa kegagalan pada awal 90an telah menjatuhkan imej ATF iaitu pencerobohan Branch Davidian di Waco, Texas, dan insiden di Ruby Ridge.

Pada 25 November, 2002, Jabatan Keselamatan Dalam Negeri AS telah memecahkan biro ini kepada dua bahagian berasingan:

* Bureau of Alcohol, Tobacco, and Firearms telah dinamakan Bureau of Alcohol, Tobacco, Firearms and Explosives dan diletak dibawah bidangkuasa Jabatan Kehakiman AS dan ia menjadi sebuah badan penguatkuasaan undang-undang. Walaaupun begitu nama singkatan "ATF" masih dikekalkan

* Alcohol and Tobacco Tax and Trade Bureau (TTB) telah dikekalkan dibawah Jabatan Perbendaharaan dan meneruskan operasinya sebagai badan pungutan cukai.

## Rujukan
Laman Rasmi ATF
Kelimpahan semula jadi

Dalam kimia, **kelimpahan semula jadi** (; *natural abundance*, NA) merujuk kepada kelimpahan atau berapa banyaknya isotop-isotop sesuatu unsur kimia yang secara semula jadi boleh ditemui di sesebuah planet. Jisim atom relatif (purata timbangan) isotop-isotop ini ialah berat atom satu unsur kimia seperti yang ditulis dalam jadual berkala. Kelimpahan isotop berbeza dari planet ke planet, malah juga dari tempat ke tempat di Bumi, namun tetap malar setiap masa.

Sebagai contoh, uranium mempunyai tiga isotop yang terhasil secara semula jadi: 238U, 235U dan 234U. Kelimpahan semula jadi masing-masing berjulat di antara 99.2739 - 99.2752%, 0.7198 - 0.7202%, dan 0.0050 - 0.0059%. Andainya 100,000 atom uranium dianalisa, seseorang boleh mengagak terdapat kira-kira 99,275 atom 238U, 720 atom 235U, dan hanya 5 atau 6 atom 234U. Ini kerana 238U adalah jauh lebih stabil daripada 235U ataupun 234U, dan ini boleh dibuktikan dengan separuh hayat setiap isotop: 4.4468&times;109 tahun untuk 238U berbanding dengan 7.038&times;108 bagi 235U dan 245,500 tahun untuk 234U. Namun, kelimpahan semula jadi sesuatu isotop juga dipengaruhi oleh kemungkinan penciptaannya dalam sintesis nuklear (seperti dalam kes samarium; 147Sm dan 148Sm yang radioaktif lebih banyak dalam alam semula jadi daripada 144Sm yang stabil) dan juga oleh penghasilan sesuatu isotop melalui isotop semula jadi radioaktif (seperti dalam kes isotop plumbum radiogenik).

## Sisihan daripada kelimpahan semula jadi
Daripada kajian tentang Matahari dan meteorit-meteorit primitif, kini telah diketahui bahawa sistem suria pada asalnya mempunyai komposisi isotop yang hampir homogen. Sisihan daripada purata galaktik (yang berubah) yang disampel secara tempatan sekitar masa ketika pembakaran nuklear Matahari bermula, boleh secara umum diambil kira dengan pemeringkatan jisim (lihat rencana berkenaan pemeringkatan jisim bebas) dan sejumlah terhad pereputan nuklear dan proses-proses transmutasi. Terdapat juga bukti penyuntikan isotop-isotop berjangka hayat pendek (kini pupus) daripada letupan supernova berdekatan yang mungkin telah memulakan keruntuhan nebula matahari. Oleh itu, sisihan daripada kelimpahan semula jadi di bumi biasanya dinyatakan dalam bahagian per seribu (permil atau ‰) kerana ia kurang daripada satu peratus (%).

Satu pengecualian bagi ini terletak di dalam butiran pramatahari yang ditemui dalam meteorit primitif. Ia telah melangkau proses penghomogenan, dan selalunya membawa tanda nuklear proses-proses sintesis nuklear tertentu yang membentuk unsur-unsur butiran ini. Dalam bahan-bahan ini, sisihan daripada kelimpahan semula jadi kadangkala diukur dalam faktor 100.

## Lihat juga
* Kelimpahan unsur-unsur kimia

## Rujukan
Berhala Zeus di Olympia

**Berhala Zeus di Olympia** diukir oleh pengukir klasik terkenal iaitu *Phidias* (Kurun ke-5 Sebelum Masihi) kira-kira 435 SM, di Yunani, merupakan salah sebuah dari Tujuh Keajaiban Dunia. Dewa Zeus merupakan dewa bagi Yunani dan Mesir purba. Ia dibina di bandar kuno Olympia, sekitar 150 km barat Athens, di Greece. Binaan kuil asal yang menempatkan patung raksaksa ini dibina sekitar 450 BC, direka oleh arkitek Libon. Patung itu sendiri dicipta oleh pengukir patung Athean, Pheidias. Dibina dari bahagian gading, patung gergasi ini setinggi 45 kaki tinggi, memegang kemenangan pada tangan kanannya, dan cokmar pada tangan kirinya. Kuil ini diperintah tutup oleh maharaja Rom Theodosius I pada 391 AD, yang menyatakan bahawa pertandingan Olympik (yang diwakili patung Dewa ini) merupakan upacara Pagan. Pada tahun 394, selepas 800 tahun di Olympia, ia diambil ke Constantinople (kini Istanbul), ibu kota Empayar Byzantine. Ahli sejarahwan percaya yang ia mungkin musnah akibat kebakaran pada 462 AD.

Berhala yang berkeadaan duduk itu mengisi keseluruh kelebaran ruang kuil yang dibina untuk melindunginya. Menurut sumber kontemporari, ia adalah 12 meter (~40 kaki) tinggi. "Ia seolah-olah Zeus hendak bangun," ahli geografi Strabo yang mencatitnya pada awal abad pertama Sebelum Masihi, "ia boleh menanggalkan bumbung kuil." Zeus diukir dari gading (secara teknikalnya, ia direndam dalam cecair yang akan menjadikannya lebih mudah dibentuk, maka ia mungkin diukir dan dibentuk) lalu disadur dengan kepingan emas dan "didudukkan" di atas singgahsana dari kayu cedar yang dihiasi gading, emas, kayu hitam dan manikam. Di tangan kanan Zeus terdapat patung kecil Nike, dewi kemenangan, dan di tangan kirinya, sebatang cogan alam berkilat dengan hujungnya berbentuk helang. Pengunjung seperti jeneral Rom Aemilius Paulus, yang berjaya menakluk Macedon, telah terharu kerana kagum akan hasil Phidias itu.

Mungkin, penemuan terhebat tentang keajaiban ini adalah pada 1958 dengan penemuan bengkel untuk membina berhala itu. Ini membolehkan para arkeologi mencipta semula teknik untuk membuat karya itu.

:"*Di tangan kanannya, sebuah bentuk 'Kemenangan' yang dibuat daripada gading dan emas. Di tangan kirinya, cogan alamnya yang digenggam dengan keseluruhannya logam, dan seekor helang bertenggek di atasnya. Sandal dewa dibuat daripada emas, begitu jugalah dengan jubahnya.*" — Pausianas si orang Yunani (abad ke-2 Selepas Masihi).

## Pautan luar

*  Tiada sumber 
*  Seni Mengkagumkan: Berhala Zeus
*  Tujuh Keajaiban: Berhala Zeus di Olympus
Branch Davidian

**Branch Davidian** adalah suatu kultus yang berasal dari gereja Seventh-day Adventist. Sejak penubuhannya lagi, kumpulan ini percaya dengan hari Apocalypse, iaitu mereka mendakwa bahawa mereka akan menyaksikan hari pembalasan seperti yang pernah diramalkan dalam ajaran Kristian.

Kumpulan ini mendapat publisiti meluas pada tahun 1993 apabila agen persekutuan AS iaitu FBI dan BATF menyerbu pusat mereka di Mount Carmel berhampiran Waco, Texas, yang mengakibatkan lapan puluh dua orang ahli gereja termasuk pemimpinnya David Koresh dan enam agen persekutuan terkorban.

## Pautan Luar
Organisasi Ajaran Sesat
Banjir kilat Shah Alam 2006

Banjir kilat berlaku di Shah Alam pada hari Ahad ,26 Februari 2006 berikutan Angin Badai .Fenomena alam ini tidak dapat dielakkan kerana hujan lebat luar biasa dan air pasang setinggi 4.8 meter di Pelabuhan Klang .

Banjir terburuk dalam tempoh 10 tahun ini menyebabkan limpahan air sungai berdekatan dan benteng kolam air tadahan pecah.

Menurut perangkaan Jabatan Kebajikan Masyarakat, kira-kira 9,000 orang menjadi mangsa banjir di beberapa kawasan di Shah Alam yang melibatkan kira-kira 3,500 buah rumah. Antara kawasan yang terjejas teruk dalam banjir itu ialah Taman Tun Dr Ismail Jaya dan Kampung Kebun Bunga.

Selain TTDI Jaya dan Kampung Kebun Bunga Batu Tiga, kawasan yang turut dilanda banjir ialah Kampung Landasan di Kampung Melayu Subang, kawasan sekitar pasar raya Giant di Seksyen 13, Lebuhraya Baru Lembah Klang (NKVE) di Bukit Jelutong dan kawasan sekitar pasar raya Makro.

## Langkah mengatasi :

Datuk Bandar Shah Alam Datuk Ramli Mahmud dan Abdul Aziz Shamsuddin selaku ahli parlimen Shah Alam akan membentuk jawatankuasa khas bagi menangani masalah ini.

TTDI Development Sdn Bhd, selaku pemaju perumahan Taman TTDI Jaya telah membelanjakan lebih RM13 juta sejak 10 tahun lepas untuk kerja-kerja melebarkan Sungai Damansara, membina benteng , sistem pam hidro,penyelenggaraan sungai dan membina kolam takungan di Taman TTDI Jaya.

TTDI Development telah menaiktaraf semua jalan masuk ke Taman TTDI Jaya untuk memastikan masalah banjir di kawasan tersebut diatasi.

Kawasan TTDI merupakan kawasan yang agak rendah selain berhampiran dengan Sungai Damansara yang mempunyai platform rendah dan TTDI Development Sdn Bhd telah berusaha mengambil langkah yang sepatutnya

TTDI Development juga akan membina sebuah lagi kolam takungan di fasa dua Taman TTDI Jaya bagi mengurangkan risiko limpahan air sungai ke kawasan perumahan.TTDI Development merupakan anak syarikat Kumpulan Naza.

TTDI Development akan bekerjasama dengan Majlis Bandaraya Shah Alam (MBSA) dan Jabatan Pengairan dan Saliran (JPS) bagi membantu mengatasi masalah banjir ini.

kerajaan Selangor meluluskan peruntukan RM10 juta untuk membina pam air di TTDI Jaya melibatkan kos RM3 juta yang dijangka siap dalam tempoh setahun dan RM7 juta lagi untuk kerja-kerja mendalamkan Sungai Damansara.

Majlis Bandaraya Shah Alam akan melaksanakan beberapa projek mencegah banjir seperti mendalamkan kolam takungan sedia ada, dan menambahkan bilangan kolam takungan dengan setiap satu di TTDI Jaya dan Kampung Kebun Bunga.

Majlis Bandaraya Shah Alam mengalami kerugian kira-kira RM3 juta untuk membaiki kerosakan Stadium Shah Alam dan Stadium Melawati.

Mangsa banjir TTDI Jaya akan dikecualikan dari membayar cukai pintu bagi tempoh setengah penggal.

Pembinaan lebuh raya di Selangor pada masa depan akan disyaratkan membina kolam takungan bagi mencegah banjir.Selama ini ,
kebanyakan lebuh raya tidak mempunyai kolam takungan.

Pemaju pembangunan pula mematuhi syarat membina kolam takungan namun kebanyakan mereka tidak menyelenggaranya dengan baik hingga menyebabkan paras air naik apabila hujan berlaku.
Bukit Tagar

**Bukit Tagar** ialah sebuah kawasan di daerah Hulu Selangor. Bukit Tagar telah dijadikan tapak pelupusan sampah sejak 2005 seluas . Kawasan ini boleh dilalui melalui Persimpangan Bukit Tagar  dari Lebuhraya Utara-Selatan.

Oleh kerana kedudukannya di hulu Sungai Selangor, sisa dari tapak pelupusan sampah telah mencemari bekalan air Sungai Selangor. Bekalan air berbau najis di Kuala Lumpur, Gombak, Petaling Jaya, Klang, Shah Alam, Hulu Selangor, Kuala Selangor dan Hulu Langat pada 26 Februari 2006.

Proses "leachate" (air larut resap) berlaku di tapak pelupusan sampah dan Jabatan Alam Sekitar (JAS) cuba mengesahkannya. JAS melakukan ujian sampel air di setiap 1 km sungai itu bagi mengenalpasti punca pencemaran. Leachate akan meningkatkan kandungan amonia di Sungai Selangor dan Sungai Karang berhampiran.

Tapak pelupusan sampah Bukit Tagar dikendalikan oleh KUB-Berjaya Sdn. Bhd (KBE), yang mendapat konsesi daripada Kerajaan Persekutuan bagi membangun, mentadbir dan mengurus tapak itu. Kajian syarikat itu mendapati sifar "leachate discharge".

Pada 2026, Kerajaan Negeri Selangor memutuskan untuk menjadikan kira-kira  Bukit Tagar sebagai ladang ternakan babi berpusat di Selangor dengan sistem sifar pelepasan bermula 2030. Namun, rancangan tersebut dibatalkan berikutan bantahan orang awam.

## Rujukan
Negeri-Negeri Melayu

**Negeri-negeri Melayu** adalah sekumpulan sembilan buah negeri di Malaysia (semuanya terletak di Semenanjung Malaysia) yang mengamalkan dasar pewarisan atau lebih dikenali sebagai monarki iaitu Raja berkuasa mutlak. Pemerintah-pemerintah ini kebanyakannya menggunakan gelaran "Sultan" kecuali Perlis (Raja) dan Negeri Sembilan (Yang di-Pertuan Besar dan Undang). Mereka semua adalah ketua dan ketua agama bagi negeri masing-masing dan mengamalkan dasar raja berperlembagaan. Kesemua mereka melantik Yang di-Pertuan Agong di kalangan mereka iaitu sembilan orang Raja Melayu secara sistem penggiliran.

Sistem beraja yang diamalkan di Malaysia dilihat sangat unik kerana Pemerintah dipilih secara bergilir daripada sembilan orang Raja daripada sembilan buah negeri iaitu Negeri Sembilan, Selangor, Perlis, Terengganu, Kedah, Kelantan, Pahang, Johor, dan Perak. Pemerintah daripada negeri-negeri tidak beraja seperti Melaka, Pulau Pinang, Sabah, dan Sarawak tidak berpeluang untuk dicalonkan atau berpeluang menjadi Yang Di-Pertuan Agong.

## Asal negeri Melayu
Sebelum tercadangnya Onn Jaafar pada tahun 1946 ataupun lebih tepat lagi sebelum Perang Dunia II, negeri-negeri Melayu ini terbahagi kepada dua, iaitu Negeri-Negeri Melayu Bersekutu (di bawah kuasa Pesuruhjaya Tinggi British di Kuala Lumpur) dan Negeri-Negeri Melayu Tidak Bersekutu yang berada dinasihat oleh Residen British. Negeri-Negeri Melayu Bersekutu ialah Perak, Selangor, Pahang, dan Negeri Sembilan, manakala Negeri-negeri Melayu Tidak Bersekutu pula terdiri daripada Perlis, Kedah, Kelantan, Terengganu, dan Johor.

Walaupun Pulau Pinang dan Melaka tidak mempunyai sultan tersendiri, mereka tetap dianggap sebagai sebahagian daripada negeri-negeri Melayu.

## Negeri-negeri Melayu di luar Malaysia

Selain daripada negeri-negeri Melayu di Malaysia, terdapat wilayah-wilayah di negara-negara lain yang dianggap sebagai Negeri Melayu. Antaranya ialah wilayah-wilayah di selatan Thailand seperti Wilayah Satun, Wilayah Trang, Wilayah Songkhla, Wilayah Pattani, Wilayah Yala, dan Wilayah Narathiwat, Singapura (pada asalnya dimonopoli oleh orang Melayu sebelum kedatangan British), Brunei, wilayah di Indonesia (juga boleh dianggap sebahagian daripada negeri-negeri Melayu), dan selatan Filipina (Mindanao).
Komuniti perisikan AS

**Komuniti perisikan AS** melibatkan limabelas agensi, perkhidmatan, biro dan organisasi persekutuan di dalam cabang eksekutif AS, yang memainkan peranan penting dalam perisikan nasional.

## Senarai Komuniti perisikan AS

Limabelas agensi persekutuan ini adalah:
# Perisikan Tentera, Tentera Laut, Tentera Udara, dan Marin 
# Agensi Perisikan Utama *Central Intelligence Agency (CIA)* 
# Agensi Perisikan Pertahanan *Defense Intelligence Agency* 
# Department of Homeland Security 
# Jabatan Tenaga *Energy Department* 
# Biro Penyiasatan Persekutuan *Federal Bureau of Investigation (FBI)* 
# National Geospatial-Intelligence Agency 
# National Reconnaissance Office 
# Agensi Keselamatan Nasional *National Security Agency* 
# State Department 
# Jabatan Perbendaharaan *Treasury Department* 
# Pengawal Pesisiran Pantai AS *United States Coast Guard*

## Rujukan
Laman Rasmi Komuniti Perisikan AS
Harvard Mark I

**Harvard Mark I** , merupakan komputer digital automatik besar-besaran pertama di Amerika Syarikat. Ia dianggap oleh sesetengah orang sebagai kalkulator sejagat pertama.

Howard Aiken telah memperkenalkan mesin elektromekanikal yang digelar MARK I. Dengan terhasilnya MARK I maka bermulalah komputer era moden. Mesin ini adalah untuk menyelesaikan pengiraan asas dan masalah fungsi-fungsi trigonometri. 

## Ciri

Ciri-ciri MARK I ialah ia mempunyai ketinggian 8 kaki dan panjangnya 55 kaki. Ia dibina daripada besi dan kaca, mengeluarkan bunyi yang kuat semasa pemprosesan dilalakukan, mengandungi lebih daripada 750,000 bahagian yang diikat bersama menggunakan wayar sepanjang 500 batu. Sebahagiannya daripada sistem berada pada aras yang berbeza. Dengan itu pengguna perlu naik ke atas mesin menggunakan tangga untuk memasangkan suis.

## Nota
UNIVAC I

**UNIVAC I** (*Universal Automatic Computer*) merupakan komputer pertama yang digunakan untuk memproses data perniagaan. UNIVAC I dibina dalam tahun 1951. Ia digunakan secara meluas oleh Biro Banci Penduduk Amerika Syarikat. UNIVAC I berfungsi menggunakan tiub vakum/hampagas sebagai komponen dalaman komputer untuk memproses dan menyimpan maklumat. Ia menggunakan tenaga elektrik bersaiz besar dan berat. 

Komputer ini juga amat susah untuk diselenggarakan dan selalu sahaja rosak. Pengaturcaraan dilakukan dalam bahasa mesin iaitu 0 & 1 (bahasa peringkat rendah). Keupayaan storan komputer untuk generasi pertama ini adalah di antara 8,000 hingga 20,000 aksara, manakala pengiraannya pula dilaksanakan dalam mikrosaat.

## Lihat juga
* ENIAC
* MARK I
ENIAC

ENIAC, salah sebuah komputer pertama, memerlukan 
lokasi 15,000 kaki persegi dan seberat 30 tan. ENIAC, atau 
*Electronic Numerical Integrator And Computer*, dibuat oleh Dr. John 
W. Mauchley dan J. Presper Eckert, Jr. pada tahun 1946. Pada asalnya ia
bertujuan untuk kegunaan sewaktu Perang Dunia Kedua, tetapi oleh 
kerana disiapkan sesudah perang, ENIAC tidak pernah digunakan untuk 
tujuan tersebut.

ENIAC menghasilkan banyak haba yang menyebabkan ia telah ditempatkan dan disusun di satu daripada beberapa buah bilik di Universiti dengan satu sistem pendinginan udara .Tiub-tiub vakum yang terdapat pada ENIAC adalah lebih dari 19,000. Ia juga mempunyai lima belas penyampai(*relays*) sebanyak satu ratus buah dan beratus ribu perintang, kapasitor, dan induktur
Pusat Akuatik Nasional

Pusat Akuatik Nasional ialah kemudahan sukan bersepadu  khas yang memenuhi semua keperluan acara pertandingan sukan renang dan junam antarabangsa di bawah satu bumbung. Bahagian hujung Pusat Akuatik Nasional telah dibina mengikut piawaian dan peraturan ketat Persekutuan Renang Antarabangsa (FINA)

Bumbung  membran berbentuk kerang yang ringan ini menutup struktur yang terdapat di bawah. Bumbung ini diapungkan dari tiang gergasi keluli yang condong dengan bentuk tirus yang mencucuk langit tropika. Pada waktu malam kelihatan bumbung bercahaya biru nilam.

Kerja penggalian kolam di Pusat Akuatik Nasional bermula pada November 1995. Superstruktur konkrit untuk tempat duduk tetap dibina antara 1996 dan 1997.  

Pembinaan tiang keluli setinggi 99 m memerlukan bingkai sokongan khas sementara ia dipasang seksyen demi seksyen secara menegak.

Bumbung fabrik teknologi tinggi berukuran 7500 meter persegi mempunyai  berat 14 tan dan keringanan akhirnya memerlukan kemahiran kejuruteraan yang tepat.

Kemudahan pertandingan utama dalam pusat itu termasuk kolam renang saiz  Olimpik yang mempunyai 10 lorong dan kedalaman 50m X 25m X 2-3 m. Sebuah kolang junam dengan kedalaman 25m X 25 m X 5m dengan platform junam dan papan anjal yang berkaitan. Sebuah kolam latihan yang mempunyai 8 lorong dan kedalaman 20m X 50 m X 1.8 m.

Kolam pertandingan digunakan untuk acara perlumbaan renang, polo air dan acara berenang segerak.

Tempat duduk yang dicondongkan untuk 3,700 penonton menghadap terus ke arah kolam. Air ditulenkan menggunakan sistem rawatan air ozon yang terkini.

## Lihat juga
* Sukan Malaysia
Wan Othman Hamid

**Dato' Haji Wan Othman Hamid** merupakan penulis lagu tersohor dari Sarawak yang telah menghasilkan lagu-lagu patriotik baik di peringkat kebangsaan mahupun di peringkat negeri. Selain Ibu Pertiwi Ku, lagu ciptaan beliau yang popular ialah 'Kucupan Azimat' yang dinyanyikan oleh Ahmad Jais., 

Dia juga merupakan penggubah lagu kebangsaan Sarawak.

## Rujukan


## Pautan luar
Sekolah Kebangsaan Bandar Tun Hussein Onn

**Sekolah Kebangsaan Bandar Tun Hussein Onn** atau nama ringkasnya *SK Bandar Tun Hussein Onn*, merupakan sebuah Sekolah Kebangsaan yang terletak di Jalan Suasana,Bandar Tun Hussein Onn.

Pada 2025, Sekolah Kebangsaan Bandar Tun Hussein Onn memiliki 1100 pelajar lelaki dan 1061 pelajar perempuan, menjadikan jumlah keseluruhan murid seramai 2161 orang. Ia mempunyai seramai 104 orang guru.2009

## Sejarah
Sekolah Kebangsaan Bandar Tun Hussein Onn telah dibina pada tahun 1993 dan terletak di Cheras. Bilangan murid sehingga Januari 2025 ialah seramai lebih kurang 2200 orang. Murid-muridnya terdiri dari berbilang kaum iaitu Melayu, Cina dan India. Bilangan guru pula seramai kira-kira 107 orang. Mempunyai dua sesi iaitu pagi dan petang.

Guru besar sekarang ialah Puan Romna Binti Rosli. Sekolah ini telah banyak mengungguli banyak dalam bidang yang disertainya seperti sukan, akademik dan ko-kurikulum terutama di kawasan Cheras. Tahun 2007 SKBTHO juga telah menjadi Johan Kuiz Kesihatan peringkat Kebangsaan. Tahun 2025 SKBTHO telah mendapat Naib Johan dalam Festival Nasyid peringkat Kebangsaan iaitu Kumpulan Nasyid Little Khalifah.

Sebelum tahun 2020, Nama kelas yang terdapat di dalam kelas adalah mengikut tema bunga seperti Anggerik, Bakawali, Cempaka, Dahlia Jasmine  and lain. Pada 2020, Nama kelas telah berubah tema kepada tema Universiti seperti UM,UPM,USM dan lain. Murid-murid SKBTHO sangat cemerlang dalam pelbagai kategori seperti akademik, sahsiah dan kokurikulum.

## Lagu sekolah

Ilmu Amal Jasa,
Teras pegangan mulia,
Membentuk sahsiah diri,
Ke arah insan sejati.

Berazam berusaha, 
Pendidik berdedikasi,
Semangat jitu di jiwa,
Berdisiplin berharmoni.

Terus maju dan cemerlang,
SK Bandar Tun Hussein Onn,
Terus unggul dan gemilang,
Abadi tetap dikenang.

Tabur bakti suci,
Mendidik putra dan putri,
Didikan yang berkualiti,
Membina warga bestari.

## Alamat
:Sekolah Kebangsaan Bandar Tun Hussein Onn
:Jalan Suasana,Bandar Tun Hussein Onn 
:Selangor, Malaysia
:Telefon =  0390801516
:Fax       = 390804800

## Pautan luar
* Sekolah Kebangsaan Bandar Tun Hussein Onn
* Facebook Sekolah Kebangsaan Bandar Tun Hussein Onn
Projek Gutenberg

**Projek Gutenberg** (biasa disingkatkan menjadi "PG") merupakan usaha sukarela untuk mendigitkan, mengarkibkan, dan menyebarkan karya-karya budaya. Diasaskan pada tahun 1971, ia adalah perpustakaan digit yang tertua di dunia. Kebanyakan daripada bahan-bahannya terdiri daripada teks lengkap untuk buku-buku yang terdapat dalam domain awam. Sejauh yang mungkin, projek ini mencuba membuat bahan-bahan dalam koleksinya bebas, dan dalam format yang kekal serta terbuka supaya dapat digunakan dalam hampir kesemua komputer.

## Sejarah

## Pautan luar
* Laman web Projek Gutenberg
*  (Perhatikan bahawa kebanyakan daripada bahan-bahan ini telah menukarkan nama menjadi Projek Gutenberg atas alasan cap dagang, dan tidak merupakan bahan-bahan asal Projek ini.)
* Perbincangan mengenai hubungan antara Projek Gutenberg dengan Wikisource yang merupakan usaha Wikimedia untuk mengumpulkan teks sumber bebas.
Kampung Sungai Buaya (Selangor)

**Kampung Sungai Buaya** terletak 10 km dari Bandar Banting. Terletak dalam Mukim Bandar Jugra. Kampung berhampiran ialah Kampung Bandar, Chodoi dan Kampung Permatang Pasir. Tempat yang menarik berhampiran ialah Istana Bandar, Masjid Sultan Allauddin dan Makam Sultan Abdul Samad.

Penduduk sekitar 5000 orang. Majoriti bangsa Melayu. Kegiatan ekonomi ialah pertanian terutama kelapa sawit. Ramai penduduk bekerja di kilang perusahaan di Kawasan Perindustrian Telok Panglima Garang dan di Bandar Banting.

Terdapat sebuah Sekolah Kebangsaan, Sekolah Rendah Agama dan Sekolah Rendah Tamil. Kemudahan lain ialah masjid, balai raya dan yayasan anak yatim.
Kokurikulum

**Kegiatan kokurikulum** ertinya apa-apa kegiatan yang dirancang selain daripada proses pengajaran dan pembelajaran di dalam bilik darjah (kurikulum) yang memberikan murid peluang untuk menambah, mengukuh dan mengamalkan kemahiran dan nilai-nilai yang dipelajari di bilik darjah.

## Malaysia
Dalam Warta Kerajaan bertarikh 28 Disember 1967, No. 5652 (Peraturan Kursus Pengajian) Sekolah 1956, kegiatan ini dikenali sebagai "Kegiatan Kumpulan".

Dalam Warta Kerajaan bertarikh 31 Disember 1997, Jld. 41, No. 26, Tambahan No. 94, Perundangan A.P.U. (A) 531, Akta Pendidikan 1996, Peraturan-peraturan (Kokurikulum Kebangsaan) telah memberi takrif Kokurikulum iaitu :

Kegiatan kokurikulum di sekolah kerajaan dan bantuan kerajaan akan mengandungi yang berikut:
# Penyertaan dalam sukan dan permainan 
# Penyertaan dalam persatuan dan kelab 
# Penyertaan dalam pasukan pakaian seragam 
# Lain-lain kegiatan sebagaimana ditentukan oleh Menteri Pendidikan
Biar Betul

**Biar Betul** merupakan filem komedi jenayah Malaysia 2004 ini ditayangkan pada 16 Disember 2004 dan dilakonkan oleh Afdlin Shauki, Wahid Senario, Saiful Apek, Yassin Yahya, dan Syanie Hisham.

## Sinopsis
Kisah yang berlaku dalam masa sehari yang berlegar antara perompak dengan mangsanya. Tiga beradik iaitu Fuad, Burn, dan Rosma (lakonan Afdlin, Wahid dan Syanie) terjebak dalam dunia rompakan kerana kesempitan hidup sejak kecil lagi. Pada hari yang sama ketika mereka bertiga sedang merancang sebuah rompakan, mereka bertembung dengan seorang penyeluk saku iaitu Adi (Yassin) yang dikejar oleh Khai watak lakonan Saiful Apek. Dalam keadaan tidak sengaja Adi dan Khai bertembung dengan Fuad dan Burn yang sedang melarikan diri. Bimbang ditangkap, mereka bertiga melarikan diri bersama-sama Adi dan Khai ke hutan setelah menangkap mereka. Bermula dari pelarian itulah, pelbagai insiden menarik dan lucu berlaku.

Adi dan Khai mencuba pelbagai cara untuk melepaskan diri tetapi tidak berjaya kerana pihak polis mengesyaki mereka terlibat sama dalam rompakan yang dilakukan oleh Burn dan Fuad. Dalam masa yang sama Khai jatuh cinta kepada Rosma.

Rosma menangis dan menjerit apabila Inspektor Nija dan geng-gengnya menembak abang-abangnya sendiri sampai mati manakala Khai terselamat.

## Pelakon
Filem ini amat istimewa kerana hanya menggunakan tujuh pelakon utama disamping pelakon-pelakon sampingan yang lain. Pelakon utamanya ialah:

* Afdlin Shauki sebagai Fuad
* Wahid Senario sebagai Burn
* Syanie Hisham sebagai Rosma
* Saiful Apek sebagai Khai
* Yassin Senario sebagai Adi
* Linda Onn sebagai Inspektor Nija
* Accapan sebagai Sethu
* Kher Cheng Guan sebagai Wong
* Afida Es sebagai Ibu Fuad, Rosma dan Burn

## Trivia

* Nama watak-watak dalam filem tersebut diambil daripada program realiti, Akademi Fantasia Musim 1 seperti Khai, Adi, Rosma, Burn dan Nija.

## Rujukan

## Pautan luar
* 
* ''Biar Betul'' / 2004 - Filem Malaysia
Soal Hati

**Soal Hati** merupakan filem komedi romantik Malaysia yang dikeluarkan 28 September 2000 arahan Othman Hafsham dan dibintangi oleh Afdlin Shauki dan Erra Fazira.. Sekuel filem ini, Soalnya Siapa diterbitkan tidak lama kemudian. Ia mendapatkan sambutan yang memberangsangkan daripada masyarakat dan peminat, sehingga ada beberapa individu yang sanggup menontonnya sehingga lebih/kurang tiga kali.

## Plot
Soal Hati mengisahkan cinta antara Daniel seorang yang berpelajaran tinggi dan memiliki segalanya dengan seorang jurujual, Nurul Ain. Daniel jatuh cinta pandang pertama ketika terlanggar Ain. Untuk memikat, Daniel memperkenalkan diri sebagai Ahmad kerana tidak mahu kedudukannya bakal menjauhkan Ain daripadanya. Ain merasa dirinya tertipu apabila mengetahui Daniel anak seorang kaya. Daniel terpaksa memujuk semula Ain kerana dia masih mencintai wanita itu.

## Pelakon

### Pelakon utama
* Erra Fazira sebagai Nurul Ain
* Afdlin Shauki sebagai Ahmad Daniel
* Zaibo sebagai Osman 

### Pelakon pembantu
* Piee sebagai Shafie (Pak Lang) 
* Khatijah Tan sebagai Normah (Mak Lang) 
* Chef Wan sebagai Naza 
* Shamsul Ghau Ghau sebagai Farouk 
* Khairul Azhar sebagai Kaki pukul 
* Ali Mamak sebagai Kaki pukul
* Sharmaine Arnaiz (Filipina) sebagai Tania
* Othman Hafsham sebagai Bapa Daniel 
* Anuar Zain sebagai Roslan 
* Linda Onn sebagai Soraya 
* Adik Najihah Azlisham sebagai Aini
* Osman Kering sebagai Kaki raba 
* Kenchana Dewi
* Shaleen Cheah sebagai Teman wanita Ahmad Daniel

### Pelakon tambahan
* Albert Yeo Hock Gim 
* Azrol Nizam Razlan 
* Carmen Thien 
* Emillia Azyyati Abd Rahman  
* George Teoh
* Harlym Yeo Hock Lim  
* Hashim Othman  
* Mohd Yusuf Ahmad   
* Mohd Ridzuan Mohd Anuar   
* Vicky Wong Meow Yin  
* Yoga  
* Zulkifly Jaya  
* Ismail Saman 

### Penampilan khas
* Noor Azizah sebagai Puan Zaiton 
* Rubiah Suparman sebagai Guru
* Sathiya sebagai Pemandu bas

## Runut bunyi
* "Soal Hati" - (Erra Fazira)
* "Kerana" - (Erra Fazira)
* "Hadirmu" - (Erra Fazira)
* "Romeo" - (Erra Fazira)
* "Ah Wanita" - (Ilusif)
* "Laguku Untukmu" - (Hasnol)
* "Mengapai Sinarmu" - (Spring)
* "Darjat" -  (A To Z)
* "Kau Dan Aku" - (Kool)
* "Soal Hati" - (Erra Fazira , Anuar Zain & Afdlin Shauki)

## Anugerah dan pencalonan

## Sambutan
Filem ini telah menelan belanja sebanyak RM1.2 juta. Kutipan yang diterima untuk filem ini adalah sebanyak RM1,383,134.12.

## Lihat Juga
* Soalnya Siapa (Sambungan filem Soal Hati)

## Rujukan
  

## Pautan luar
*
Kanada (nyahkekaburan)

**Kanada** boleh merujuk kepada:

*Negara Kanada: negara kedua terbesar di dunia yang terletak di benua Amerika Utara.
*Bahasa Kannada: iaitu sebuah bahasa Dravidian yang dituturkan di Karnataka, India.
*Kanada British: iaitu semasa Penjajahan British di Kanada.
Gerak Khas The Movie II

***Gerak Khas The Movie II*** merupakan sebuah filem aksi kepolisan Malaysia 2002 berdasarkan drama kepolisan *[[Gerak Khas]]*. Filem ini merupakan sekuel kepada filem *[[Gerak Khas The Movie]]*. Filem yang diterbitkan, ditulis dan diarahkan oleh Yusof Haslam ini dibintangi oleh Abby Abadi, AC Mizal dan Juliana Banos. Filem ini mengisahkan Inspektor Mazlan (AC Mizal) dan Inspektor Aleeza (Abby Abadi) ditugaskan untuk menyiasat tentang satu sindiket penyeludapan dadah terbesar di Malaysia yang diketuai oleh seorang penjenayah yang bernama Raziman (Jalaluddin Hassan). Filem ini mula ditayangkan kepada umum pada 23 Mei 2002.Filem ini menjalankan penggambaran di sekitar Kuala Lumpur termasuk Ibu Pejabat Polis Kontingen Kuala Lumpur,Jalan Hang Tuah (lokasi sama drama) manakala adegan laut dan hutan dibuat di Janda Baik,Pahang dan Pulau Pinang serta adegan gudang di Port Klang

## Sinopsis
Inspektor Mazlan dan Inspektor Aleeza ditugaskan untuk menyiasat tentang satu sindiket penyeludapan dadah terbesar di Malaysia yang diketuai oleh seorang penjenayah yang bernama Raziman (Jalaluddin Hassan). Sindiket ini mempunyai berpuluh-puluh pengedar di seluruh negara dan dikaitkan dengan satu sindiket dadah antarabangsa. 

Dalam masa yang sama TVKL iaitu sebuah stesen TV mencuba untuk membongkarkan aktiviti dadah di Kuala Lumpur. Unit Gerak Khas terpaksa mengharungi pelbagai cubaan dan dugaan bagi menghapuskan sindiket ini. Disamping itu terdapat beberapa masalah yang melanda Unit Gerak Khas sendiri.

## Pelakon

### Pelakon utama
* AC Mizal sebagai Inspektor Mazlan
* Abby Abadi sebagai Inspektor Aleeza
* Juliana Banos sebagai Inspektor Julia 
* Azri Iskandar sebagai Inspektor Zamri
* Ida Nerina sebagai Karina
* Jalaluddin Hassan sebagai Raziman

### Pelakon pembantu
* Normala Samsudin sebagai Azura
* Mazlan Senario sebagai Salleh (Informer)
* Afdlin Shauki sebagai Wahid (Jurukamera)
* Yusry KRU sebagai Syamil
* Faizal Hussein sebagai Frankie
* Fazley Yaakob sebagai Fazley
* Yusof Haslam Sebagai Supt. Helmi
* Zulkifli Ismail sebagai ASP Razlan
* A. Galak sebagai Sarjan Hashim
* Farid Amirul sebagai Detektif Lim
* Deen Maidin sebagai Detektif Lingam
* Yank Kassim sebagai Pemuda I
* Safiq Abdullah sebagai Pemuda II
* Roslan Saleh sebagai Karim Janggut

### Pelakon undangan
* Aziz M. Osman sebagai Pemandu Teksi

## Anugerah dan pencalonan

## Runut
* Gerak Khas - AC Mizal ft Abby Abadi
* Titip Rindu - Abby Abadi
* Jangan Lafazkan ,The Way Big Jam - KRU

## Kesinambungan
Kesinambungan ketiga dan terakhir dalam trilogi *Gerak Khas*, *[[GK3 The Movie]]* ditayangkan pada 9 Februari 2005, dengan penambahan pelakon baru termasuk penyanyi Misha Omar.

## Rujukan

## Pautan luar
*